নাসার মিশনে আগামী মাসেই মহাকাশে ভারতীয় পাইলট শুভাংশু শুক্লা

ওয়েবডেস্ক: ভারতীয় বায়ু সেনার গ্রুপ ক্যাপ্টেন শুভাংশু শুক্লা (Shubhanshu Shukla)) আন্তর্জাতিক স্পেস স্টেশনে (International Space Station) যাচ্ছেন। নাসার অ্যাক্সিয়ম মিশন ফোরের (Axiom Mission 4) অংশ তিনি। প্রথম ভারতীয় হিসেবে তিনি আন্তর্জাতিক স্পেস স্টেশনে যেতে চলেছেন। নাসার সঙ্গে ভারতের মহাকাশ গবেষণা সংস্থা ইসরো এই উদ্যোগে সামিল। শুভাংশু ভারতের গগনায়ন প্রকল্পেরও (Gaganyaan Mission) অংশ। মে মাসে ফ্লোরিডায় নাসার (Nasa) কেনেডি স্পেস সেন্টার থেকে যাত্রা শুরু করবেন। এই ভারতীয় পাইলটকে নিয়ে এখন উচ্ছাস চরমে। স্পেস এক্স ড্রাগন স্পেসক্রাফ্টের মিশন পাইলট তিনি। এই এএক্স ফোর মিশনের নেতৃত্ব দেবেন প্রাক্তন নাসা মহাকাশচারী পেগি হুইটসন (Peggy Whitson)। এই মিশনে অন্যান্যরা হলেন, সায়োস উজনানস্কি-উইসনিউয়েস্কি, তিবর কাপু। ১৪ দিনের এই মিশনে বৈজ্ঞানিক পরীক্ষার উপর জোর দেওয়া হবে। উত্তরপ্রদেশের লখনউয়ের বাসিন্দা শুক্লা ভারতের সংস্কৃতিকে তুলে ধরবেন। মহাকাশে যোগা করবার পরিকল্পনা করেছেন তিনি।

১৯৮৪ সালে ভারতের প্রথম মহাকাশচারী ছিলেন রাকেশ শর্মা। সেই পথ ধরে এবার যাত্রা শুভাংশুর। তিনি জানিয়েছেন, আমি মহাকাশে যাচ্ছি ১৪০ কোটি ভারতবাসীর হয়ে। সদ্যই ভারতীয় বংশোদ্ভূত সুনীতা উইলিয়ামস মহাকাশ থেকে ফিরেছেন। সুনীতা ভারতের প্রতি মুগ্ধতা প্রকাশ করে বলেছেন, মহাকাশ থেকে ভারতকে দেখতে দারুণ লাগে। তাঁর পৈতৃক ভিটে গুজরাটের মেহসানা জেলায়।